RO Jurnalul Ofícial al Uniunii Europene 56

31975R0825



JURNALUL OFÍCIAL AL UNIUNII EUROPENE

REGULAMENTUL (CEE) NR. 825/75 AL COMISIEI

din 25 martie 1975

de stabilire a unor norme speciale de aplicare a prelevărilor la export în sectorul zahărului

COMISIA COMUNITĂȚILOR EUROPENE,

având în vedere Tratatul de instituire a Comunității Economice Europene,

având în vedere Regulamentul nr. 1009/67/CEE (1) al Consiliului din 18 decembrie 1967 privind organizarea comună a pieței zahărului, modificat ultima dată de Regulamentul (CEE) nr. 2476/74 (2), și în special articolul 16 alineatele (4) și (5),

întrucât articolul 16 din Regulamentul nr. 1009/67/CEE prevede o prelevare la export sau, dacă este necesar, o prelevare specială la export, care se aplică în anumite condiții; întrucât normele generale relevante și normele de aplicare sunt prevăzute în Regulamentul (CEE) nr. 608/72 (3) al Consiliului din 28 martie 1972 de stabilire a normelor de aplicare în cazul unor creșteri de prețuri considerabile pe piața mondială a zahărului și în Regulamentul (CEE) nr. 645/75 (4) de stabilire a normelor de aplicare a taxelor și prelevărilor la exportul produselor agricole;

întrucât Regulamentul (CEE) nr. 645/75 a abrogat regulamentele privind normele de stabilire a prelevării sau a prelevării speciale la export pentru zahăr fără a relua anumite dispoziții aplicate în mod deosebit acestui sector; întrucât este necesar să se reia aceste dispoziții speciale într-un regulament de stabilire a normelor speciale care urmează să se aplice;

întrucât este necesar, în cazul în care există o diferență între producția de zahăr brut în cauză și aceea de zahăr brut de calitate standard, să se aplice același factor de corecție ca și cel ce se aplică în conformitate cu Regulamentul (CEE) nr. 431/68 al Consiliului (5) din 9 aprilie 1968 privind stabilirea calității standard pentru zahărul brut și a punctului de trecere a frontierei comunitare pentru calcularea prețurilor CIF pentru zahăr, în cazul importurilor;

întrucât determinarea conținutului de zaharoză, inclusiv alte zaharuri exprimate ca zaharoză, ar trebui să se realizeze în conformitate cu Regulamentul (CEE) nr. 394/70 al Comisiei (6) din 2 martie 1970 privind normele detaliate de acordare a unor restituiri la exportul de zahăr;

întrucât, deoarece comerțul cu produsele prevăzute la articolul 1 alineatul (1) litera (b) din Regulamentul nr. 1009/67/CEE este de natură sezonieră, pare suficient ca prelevarea specială de export să fie în principiu stabilită o singură dată pentru fiecare an de comercializare a zahărului pentru aceste produse; întrucât această prelevare se va aplica per tonă metrică de produs; întrucât la calcularea acestei taxe ar trebui să se ia în considerare, pe baza unei rate unice, diferența, per 100 kg de zahăr alb, dintre media prețului CIF al zahărului alb într-o anumită perioadă și prețul prag al acestui zahăr în momentul în care se stabilește prelevarea specială; întrucât această diferență trebuie înmulțită cu coeficienți corespunzători care, în general, vor corespunde cu conținutul natural în zaharoză, înregistrat în cadrul întregii Comunități, al produselor relevante;

întrucât măsurile prevăzute în prezentul regulament sunt conforme cu avizul Comitetului de gestionare a zahărului,

ADOPTĂ PREZENTUL REGULAMENT:

Articolul 1

Prezentul regulament stabilește norme speciale de aplicare a prelevărilor la export sau a prelevărilor speciale la export pentru:

— zahărul din sfeclă și zahărul din trestie, în stare solidă, conform anexei I la prezentul regulament;

— siropurile de zahăr și alte zaharuri, conform anexelor II și III la prezentul regulament;

— sfecla de zahăr și trestia de zahăr, conform anexei IV la prezentul regulament.

Articolul 2

În cazul în care producția zahărului brut exportat, determinată în conformitate cu articolul 1 din Regulamentul (CEE) nr. 431/68, diferă de producția stabilită pentru calitatea standard, prelevarea care se aplică per 100 kg din acest zahăr brut se calculează prin înmulțirea prelevării la export pentru zahărul brut de calitate standard cu un factor de corecție. Factorul de corecție se obține prin împărțirea procentului producției de zahăr brut exportat la 92.

Articolul 3

(1) În ceea ce privește produsele prevăzute în anexa II, prelevarea specială la export se stabilește, în principiu, la intervale regulate. Valoarea acestei prelevări se fixează în funcție de valoarea prelevării speciale la export aplicabilă zahărului alb, ținând seama de aspectele economice și tehnice ale produselor respective. Valoarea astfel stabilită constituie valoarea de bază a taxei speciale la export. Această valoare de bază se stabilește per kilogram de conținut de zaharoză, inclusiv conținutul de alte zaharuri exprimate ca zaharoză. Aceste conținuturi se determină în conformitate cu articolul 13 alineatele (1)-(3) din Regulamentul (CEE) nr. 394/70.

În ceea ce privește produsele prevăzute în anexa III, valoarea de bază a prelevării speciale la export este de 0,20 unități de cont per kilogram de conținut de zaharoză, inclusiv conținutul de alte zaharuri exprimate ca zaharoză.

(2) Prelevarea specială la export per 100 kg de produse prevăzute în anexele II și III la prezentul regulament este egală cu valoarea de bază înmulțită cu conținutul de zaharoză măsurat, inclusiv, dacă este cazul, cu conținutul altor zaharuri exprimate ca zaharoză.

Articolul 4

(1) În ceea ce privește produsele prevăzute în anexa IV, prelevarea specială la export se fixează, în principiu, în unități de cont per tonă metrică, o dată pentru fiecare an de comercializare a zahărului.

(2) Valoarea prelevării se determină per tonă metrică de produs prin înmulțirea diferenței, per 100 kg de zahăr alb, dintre prețul CIF mediu înregistrat în ultimele trei luni precedente lunii în care s-a stabilit respectiva taxă și prețul prag în vigoare în ziua stabilirii respective cu un coeficient de:

(a) 1,6 în cazul sfeclei de zahăr proaspete, întregi sau feliate;

(b) 5,5 în cazul sfeclei de zahăr uscate, întregi, feliate sau praf;

(c) 1,1 în cazul trestiei de zahăr.

Articolul 5

Prezentul regulament intră în vigoare la 31 martie 1975.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 martie 1975. Pentru Comisie P. J. LARDINOIS Membru al Comisiei

(1) JO 308, 18.12.1967, p. 1.

(2) JO L 264, 1.10.1974, p. 70.

(3) JO L 75, 28.3.1972, p. 5.

(4) JO L 67, 14.3.1975, p. 16.

(5) JO L 89, 10.4.1968, p. 3.

(6) JO L 50, 4.3.1970, p. 1.

ANEXA I

Nr. poziției din Tariful vamal comun Descrierea mărfii 17.01 Zahăr din sfeclă și zahăr din trestie de zahăr, în stare solidă: A. Denaturat: I. Zahăr alb II. Zahăr brut B. Nedenaturat: I. Zahăr alb ex II. Zahăr brut, exclusiv zahărul candel

ANEXA II

Nr. poziției din Tariful vamal comun Descrierea mărfii 17.02 Alte zaharuri; siropuri de zahăr; miere artificială (amestecată sau nu cu miere naturală); caramel: ex D. Zahăr invertit și alte siropuri, exclusiv siropuri de zaharoză cu o puritate (1)de cel mult 97 % în ambalaje practice cu un conținut net ce nu depășește 25 kg ex F. Caramel fabricat din zahăr din sfeclă sau zahăr din trestie 17.05 Zahărul vanilat sau colorat, siropurile și melasa, dar nu și sucurile de fructe cu adaos de zahăr în orice proporție: ex C. Altele, cu excepția siropurilor și zahărului aromat cu vanilie, puse în ambalaje practice de un conținut net de cel mult 2,5 kg și melasă

(1) Puritatea siropurilor se determină în conformitate cu dispozițiile articolului 13 alineatul (2) din Regulamentul (CEE) nr. 394/70.

ANEXA III

Nr. poziției din Tariful vamal comun Descrierea mărfii 17.02 Alte zaharuri; siropuri de zahăr; miere artificială, amestecată sau nu cu miere naturală; caramel: ex D. Alte zaharuri(cu excepția zahărului invertit), siropuri de zaharoză cu o puritate (1) de cel mult 97 % în ambalaje practice cu un conținut net ce nu depășește 25 kg E. Miere artificială, amestecată sau nu cu miere naturală 17.05 Zahărul aromat sau colorat, siropurile și melasa, dar nu și sucurile de fructe cu conținut suplimentar de zahăr în orice proporție: ex C. Siropurile și zahărul aromat cu vanilie, puse în ambalaje practice de un conținut net de cel mult 2,5 kg

(1) Puritatea siropurilor se determină în conformitate cu dispozițiile articolului 13 alineatul (2) din Regulamentul (CEE) nr. 394/70.

ANEXA IV